**Újabb Ford E-Transit flottával bővíti járműparkját a Gebrüder Weiss**

* A Ford E-Transit a használati érték, az alacsony üzemeltetési költségek és a termelékenységet fokozó, hálózatba kapcsolt Ford Pro szolgáltatások világszínvonalú kombinációját nyújtja az európai vásárlók számára
* A Gebrüder Weiss újabb 10 E-Transit beszerzésével megduplázza elektromos közúti flottáját. Az összességében közel egy milliárd forintos beruházással a GW Budapesten és négy magyar nagyvárosban károsanyag-kibocsátás nélkül kézbesít küldeményeket.

*Budapest, 2023. szeptember 28.* - További 10 E-Transit beszerzéséről írt alá megállapodást Varga Bálint, a Gebrüder Weiss Kft. ügyvezetője Bagyó Dáviddal, a Ford Magyarország Ford Pro márkaigazgatójával és ezzel megduplázza elektromos közúti flottáját. Az összességében közel egy milliárd forintos beruházással a GW Budapesten és négy magyar nagyvárosban károsanyag-kibocsátás nélkül kézbesít küldeményeket.

*Varga Bálint* az esemény alkalmából elmondta, hogy a társaság három hónapos tesztidőszak pozitív tapasztalatai alapján döntött az elektromos meghajtású fuvarozási technológia alkalmazásának kiszélesítéséről. Emisszió-mentes járművei ebben az időszakban Budapesten a társaság fővárosi házhozszállítási (B2C) fuvarfeladatainak 85%-át szállították házhoz. Az e-furgonok a hét minden napján dolgoztak, Budapest sűrűn lakott kerületeiben havonta 24000 km-t tettek meg. A napi futást egyetlen töltéssel teljesítették. A próbaidőszak során több mint 15 ezer tonna üvegházhatású gáz kibocsátását tették feleslegessé. A teszt egyértelműen pozitív eredménnyel zárult, am indokolttá tette újabb a 10 elektromos jármű beszerzését.

A társaság Budapesten és négy magyar nagyvárosban jelenleg károsanyag-kibocsátás nélkül kézbesít küldeményeket a tágabb értelemben vett belvárosi zónákban.

Varga Bálint emlékeztetett arra, hogy a GW elkötelezett a zöld logisztika iránt. Ennek jegyében nyáron Magyarországon elsőként tesztelt egy hidrogén-meghajtású járművet is. A társaság a technológia legkorábbi szakaszaiban alkalmazza a már elérhető megoldásokat, köztük az LNG és a CNG meghajtást is.

*Bagyó Dávid* a megrendelés aláírását követőenaz elektromos tehergépjárművek magyarországi lehetőségeit elemezve egyebek között hangsúlyozta, hogy a tisztán elektromos hajtású E-Transittal a Ford Pro a termelékenység és az értékteremtés új szintjét kínálja az magyar vállalkozásoknak, hiszen az áruszállítóval a kategória legnagyobb akkumulátorát, hatótávolságát és teljesítményét, valamint a különleges ProPower Onboard funkciót kínálja; ez utóbbival az autó áramforrásként is használható.

A Ford Pro átfogó, digitális szolgáltatásai javítják az európai haszonjármű-vásárlók produktivitását, többek között növelik az autók rendelkezésre állási idejét, csökkentik az üzemeltetési költségeket, ezzel segítve a vállalkozások fenntarthatóságát.

*Brankó Aczkov*, az IKEA operációs fejlesztője az eseményen méltatta a Gebrüder Weiss elkötelezettségét a fenntartható logisztika iránt. Mint mondta, a két vállalat hasonlóan gondolkodik és cselekszik a körkörös és klímapozitív üzleti tevékenység tekintetében. Az IKEA számára fontos, hogy a környezettudatos elvek szerint gyártott áruk emisszió-mentes fuvarozással jussanak el az emberekhez.

Varga Bálint végezetül bejelentette, hogy a társaság fejlesztési terveiben a következő lépés a legalább 250-300 km hatótávú elektromos járművek beszerzése lesz, amelyekkel Miskolc, Debrecen, Nyíregyháza is kiszolgálhatóvá válik.

***A Gebrüder Weiss vállalatról***

*A lauterachi (Ausztria) székhelyű Gebrüder Weiss Holding AG globális, teljes körű szolgáltatást nyújtó logisztikai vállalat mintegy 8400 munkavállalót foglalkoztat, és 180 saját tulajdonú telephellyel rendelkezik. A vállalat legutóbbi éves forgalma 3 milliárd euró volt (2022). A vállalat portfóliója szállítmányozási és logisztikai megoldásokat, digitális szolgáltatásokat, valamint ellátásilánc-menedzsmentet tartalmaz. A digitális és fizikai kompetenciák kombinációjának köszönhetően a vállalatcsoport gyorsan és rugalmasan reagál az ügyfelek igényeire. A szállítmányozási üzletágban több mint 500 éves történetre visszatekintő családi vállalat ökológiai, gazdasági és szociális intézkedéseinek köszönhetően napjainkban a fenntartható gazdálkodás élen járó képviselője.*[*www.gw-world.com*](http://www.gw-world.com)

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. A vállalat mindezt három, vásárlóközpontú üzletágon keresztül biztosítja: az egyik az ikonikus belsőégésű motoros és hibrid hajtású járműveket tervező Ford Blue, a másik a forradalmian újszerű, és szoftveres megoldásaikkal kivételes digitális élményeket biztosító EV-ket tervező Ford Model e, a harmadik pedig a Ford Pro, amely segít a céges vásárlóknak, hogy az igényeikre szabott járművek és szolgáltatások segítségével átfomálják és fellendítsék vállalkozásukat. Mindemellett a Ford mobilitási megoldásokat kínál a Ford Next révén, illetve pénzügyi szolgáltatásokat is nyújt a Ford Motor Credit Company révén. A Ford mintegy 177.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

***Az Ingka Groupról***

*Az Ingka Group (Ingka Holding B.V. és alárendelt szervezetei) egyike annak a 12 vállalatnak, amelyek az Inter IKEA Systems B.V. társasággal kötött franchise megegyezés alapján IKEA-licensszel rendelkeznek. Ingka Group, amely az IKEA eladási csatornáit birtokolja és üzemelteti. Három területen vállalkozik: IKEA Retail, Ingka Investments és Ingka Centres. Az Ingka Group stratégiai partner az IKEA franchise-rendszerében, amely 30 országban több mint 374 IKEA áruházat üzemeltet. Az IKEA áruházaiba a 2019-es pénzügyi évben 839 millió ember látogatott el, a www.IKEA.com weboldalon pedig 2,6 milliárd látogatást jegyzetek fel. Az Ingka Group az IKEA víziójával összhangban tevékenykedik, aminek a célja jobb mindennapi életet biztosítani minél több ember számára, és jól tervezett és funkcionális lakásfelszerelés széles választékát biztosítani olyan alacsony áron, hogy minél több ember megengedhesse magának.*

**Kapcsolat**

Gebrüder Weiss Szállítmányozási és Logisztikai Kft.

Duzmath Annamária - Marketing és kommunikáció

E-mail: annamaria.duzmath@gw-world.com

Tel. +36.30.200.3821

[www.gw-world.com](http://www.gw-world.com)

IKEA Lakberendezési Kft.
Tokaji Tamara – Kommunikációs koordinátor
E-mail: tamara.tokaji@ingka.ikea.com

Tel. +36.30.161.9449

www.ikea.hu

Ford KKE Kft.
Ana-Maria Timis – senior PR manager
E-mail: atimis@ford.com

[www.ford.hu](http://www.ford.hu)